
ОПЕРАТИВНА ПРОГРАМА ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ
ФОНД ЗА ЕВРОПЕЙСКО ПОДПОМАГАНЕ НА НАЙ- НУЖДАЕЩИТЕ СЕ ЛИЦА
Операция BG05FMOP001-5.001 „3.1 - Топъл обяд в условията на пандемията от COVID-19“
Договор №BG05FMOP001-5.001-0088-C02

СЪОБЩЕНИЕ

Във връзка с изпълнение на проект „Осигуряване на топъл обяд в условията на пандемията от COVID-19 в Община Самуил” с регистрационен № BG05FMOP001-5.001-0088-C02, община Самуил уведомява всички заинтересованите лица, че съгласно Допълнително споразумение №1 от 23.03.2021г, срокът за предоставяне на услугите по проекта е удължен до 30.09.2021г., /обща продължителност 9 месеца, общо 186 работни дни/, като общата сума на договора възлиза на 93 911,40 лв.

	Напомняме, че целта на проекта е превенция на социалното изключване и намаляване на бедността сред лицата от целевите групи.
Конкретни цели:
1. Осигуряване на топъл обяд до дома на най-засегнатите лица и семейства от пандемията COVID 19 и последиците от нея, с оглед преодоляване на основното материално лишение и недопускането на социално изключване на всяко лице, чрез предоставяне на индивидуална грижа и подкрепа.
2. Създаването на устойчиви условия за предоставяне на социални услуги в общността и подобряване на социалния статус на лица в неравностойно положение, чрез предоставяне на съпътстващи мерки.
3. Осигуряване на равнопоставено участие в живота на местната общност чрез равен достъп до здравни, социални и образователни услуги на лица в неравностойно положение и с увреждания.
Приоритетните цели в сферата на предоставяне на социалните услуги се определят в Общинската стратегия и план за действие за развитие на социални услуги в община Самуил за периода от 2016-2020 г. Приоритетните направления на Общинската стратегия са изведени в съответствие с идентифицираните потребности на рисковите групи и необходимостта от спешна намеса за решаване на основни критични социални проблеми на жителите в общината. Те са групирани в две посоки - отнасящи се до съдържанието на социалните услуги и до начина на функциониране и изпълнение на услугите и мерките за социално включване. С настоящото проектно предложение се цели постигане на :
Приоритетно направление 3 от Стратегията: Грижа за старите хора за по-добър и достоен живот
Обща цел 3. Да се подобри качеството на живота на старите хора във всички населени места в общината.
Специфична цел 3.1. Развиване на широка мрежа от услуги в общността за осигуряване на спокоен и достоен живот на старите хора в семейна и домашна среда:
Мярка 3.1.1. Развиване и разширяване на дейностите в Домашния социален патронаж и обхващане на малките населени места.
Дейност 3.1.1.1. Развиване и разширяване на дейността на Общинско предприятие „Обществено хранене и социални услуги“, разкрита през 2015г. в община Самуил с кухня в с. Самуил и в с. Владимировци, със самостоятелно обслужващи сгради. Капацитетът на кухните в двете населени места е за по 100 души, обслужват бенефициенти от всички населени места в общината, като мобилна услуга.
Крайната цел на проекта е осигуряване на топъл обяд на 170 най-засегнати от пандемия COVID 19 и последиците от нея, лица и семейства на територията на община Самуил които поради бедност и продължителна социална изолация в условията на криза, са в затруднение или в невъзможност да осигурят сами.

	Целевата група по проекта са:
· Лица без доходи или с ниски доходи под линията на бедност - хора в затруднение поради влошената икономическа обстановка в страната, хора, които поради възрастта си или налични увреждания са в по-висок риск от заразяване и неблагоприятно протичане на инфекцията.
· Лица, поставени под карантина - без доходи или с ниски доходи под линията на бедност и нямат близки, които да им окажат подкрепа.
· Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка, са в невъзможност да задоволят основните си жизнени потребности.
Проекта се финансира от Фонда за европейско подпомагане на най-нуждаещите се лица по Оперативна програма за храни и/или основно материално подпомагане 2014-2020.

